Amianan a daya nga Asia

Ti Amianan a daya nga Asia ken Akin-amianan a daya nga Asia ket mangibagbaga ti akin-amianan a daya a subrehion ti Asia.
Dagiti pagilian nga adda iti Amianan a daya nga Asia ket ti Hapon, Amianan a Korea, ken Abagatan a Korea ken mabalin pay a mangiraman ti Tsina, Rusia (kadawyan a mangibagbaga iti Adayo a Daya ti Rusia), Mongolia, ken uray pay ti Taiwan.

 Dagiti panangipalawag 
Ti panangipalawag ti Amianan a daya nga Asia ket saan natalinaay, ngem masansan nga agbalbaliw segun ti konteksto a pakaitungtunganna.

Iti heopolitika, ti Konseho kadagiti Ganganaet a Pannakibiang ket ipalawagna ti Amianan a Daya nga Asia a kas ti Hapon, Amianan a Korea, ken Abagatan a Korea."Amianan a daya nga Asia." Konseho kadagiti Ganganaet a Pannakibiang.Naala idi Agosto 10, 2009. Ti Tsina ken Rusia ket masansanda a mairaman iti heopolitikal a pakitungtungan iti rehion iti sakup ti pannakitignay kadagiti interesado ken dagiti annurotenda kadagiti tagikua ti Hapon ken dagiti Korea. Ti Baybay ti Hapon, ti Baybay Duyaw, ken sagpaminsan pay iti Baybay Daya a Tsina ken ti Baybay ti Okhotsk ket nairamraman kadagiti pagtutungtungan iti rehion.

Iti kadawyan a panagusar, nupay kasta, ti termino nga Amianan a daya nga Asia ket kadawyan a mangiramann ti Tsina."Northeast Asia dominates patent filing growth ." Naala idi Agosto 8, 2001."Paper: Economic Integration in Northeast Asia ." Naala idi Agosto 8, 2011. Iti daytoy a porma, dagiti bugas a pagilian a mangbukel ti Amianan a daya nga Asia ket ti Tsina, Hapon, Amianan a Korea, ken Abagatan a Korea.Gilbet Rozman (2004), Northeast asia's stunted regionalism: bilateral distrust in the shadow of globalization. Cambridge University Press, pp. 3-4

Ti Instituto ti Panagsukisok iti Ekonomia para iti Amianan a daya nga Asia ket ipalawagna ti rehion a kas mangbukel ti "Tsina, Hapon, dagiti Korea, Mongolia, ken dagiti akindaya a rehion ti Pederasion ti Rusia." Ti Banko ti Lubong ket mangibagbaga iti "tallo a kangrunaan nga ekonomia ti Amianan a daya nga Asia, a kas iti Tsina, Hapon, ken Abagatan a Korea", ken bigbigenna pay ti nawatwatiwat a panangipalawag a mangiraman ti  Tsina (mairaman ti Hong Kong ken Macau), Taiwan,  Hapon, dagiti Korea, Mongolia, ken ti Adayo a Daya ti Rusia ken Siberia.

Iti bioheograpia, ti Amianan a daya nga Asia ket kadawyan a mangibagbaga ti lugar nga agarup a mangsakop ti Hapon, ti Peninsula ti Korea,  Amianan a daya a Tsina, ken ti Adayo a Daya ti Rusia iti nagbaetan ti Danaw Baikal idiay Sentral Siberia ken ti Taaw Pasipiko. Para iti nawatwatiwat nga espektro ti Amianan a daya nga Asia, kitaen ti.

 Ekonomia 
Ti Amianan a daya nga Asia ket maysa kadagiti kangrunaan a rehion ti ekonomia iti lubong. Daytoy ket maysa kadagiti nangruna a sentro ti politika ken addaan iti maysa a nangruna nga impluensia iti sangalubongan.

 Bioheograpia 
Ti Amianan a daya nga Asia ket kaaduan a naabbongan iti temperado a kabakiran ken karuotan. Adda met dagiti adu a paggiddiatan dagiti temperatura iti baetan ti kalgaw ken panaglalam-ek. Daytoy ket lugar pay a kabambantayan.

 Kitaen pay 
 EALC (Dagiti  pagsasao ti Amianan a Daya nga Asia ken sibilisasion/kulkultura)
 Daya nga Asia
 Panagad-adal ti Daya nga Asia
 Amianan a Daya a Tsina
 Hapon
 Adayo a Daya ti Rusia
 Ti Peninsula ti Korea (ammo pay a kas ti Korea)

 Dagiti nagibasaran 

 Dagiti silpo ti ruar 
 Sentro para iti Panagadadal ti Annuroten ti Amianan a Daya nga Asia – Instituto ti Brookings


Kategoria:Dagiti rehion ti Asia
Kategoria:Daya nga Asia